text: Sønderborg fyrer sundhedsdirektør
  06 juni 2011 kl. 15.58
  Sønderborg Kommune har fyret sin direktør for Sundhed og Handicap med begrundelsen samarbejdsvanskeligheder.
  Direktøren, Sonja Miltersen, er fratrådt i dag, oplyser kommunen i en pressemeddelelse. Kommunaldirektør Aldred Holm-Peterser har orienteret økonomiudvalget, som formelt skal besluttet fyringen på sit næste ordinære møde.
  
  Vil ikke uddybe
  Kommunaldirektøren ønsker ikke at uddybe begrundelsen for afskedigelsen.
  ? Der forestår forhandlinger om aftrædelsesvilkårene, og derfor kan jeg ikke fortælle mere, oplyser han.
  
  Slanker top-ledelse
  Sonja Miltersen blev ansat som direktør i Sønderborg Kommune i 2009. Dengang indførte kommunen en ny organisering i toppen med syv direktører. 
  Tim Hansen, som er direktør for Ældreservice, overtager sonja Miltersens opgaver.
  Sønderborg slanker dermed sin top-ledelse til fem direktører, fordi direktør Michael Willemar Svanøe 1. maj blev ansat som direktør i Sønderborg Erhvervs- og Turistcenter.
  